گرووپی کۆرسی کچانی کوردی تەوار
گرووپی کۆرسی کچانی کوردی تەوار گرووپێکی کۆرسی مۆسیقایە کە لە باشووری کوردستان چالاکی دەکات و لە کچانی کورد پێک ھاتووە. ئەم گرووپە لە ساڵی ٢٠٠٧ بە ڕێبەریی کومیکۆ ئۆکومورا دامەزراوە.

گرووپی کۆرسی کچانی کوردی تەوار کچە مۆسیقازانەکانی گەنج لە ھەموو بەشەکانی ھەرێمی باشووری کوردستان لە خۆ دەگرێت، کە زۆربەیان خوێندکارانی ئینستیتیوتی ھونەرە جوانەکانی سلێمانین.

یەکەمین کونسێرتی ئەم گرووپە لە ڕۆژەکانی ٤ و ٥ی تشرینی دووەمی ٢٠٠٧ لە شاری سلێمانی و شارەکانی دیکەی باشووری کوردستان بەڕێوەچوو. ڕیپورتواری گرووپەکە بریتی لە کارەکانی گابریێل فۆرێ، ھێنری پێرسێل، مێس باس و ھەروەھا ھەندێک گۆرانیی کوردی بوو.

سەرچاوەکان 

گرووپە مۆسیقییە کوردییەکان